ASOCIAŢIA  LUPTĂTORILOR, RĂNIŢILOR ŞI URMAŞII EROILOR „BRAŞOV DECEMBRIE 1989”

        Braşov, George Bariţiu nr.1, tel / fax: 0268-410212

Nr. 1, din 12. 09. 2006

Către Secretariatul de Stat pentru Problemele Revoluţionarilor

Domnului Secretar de stat Petrişor Morar
Stimate Domnle Secretar de stat,

În conformitate cu prevederile statutare ale asociaţiei noastre şi în continuarea eforturilor membrilor noştrii de păstrare, conservare a memoriei şi cinstire a evenimentului major din istoria României moderne care este Revoluţia Română din Decembrie 1989, precum şi din dorinţa de a sprijinii activitatea tutror organizaţiilor de revoluţionari din ţară, am decis sa susţinem proiectul creat şi propus spre aprobare de către administratorul Portalulului Revoluţiei Române (www.portalulrevolutiei.ro), domnul Gheorghe Iosif, revoluţionar şi membru al asociaţiei noastre.
Proiectul se intitulează “Reţeaua naţională revoluţionară online“, pe scurt RNRO, având ca subtitlu „Transparenţa informaţiei şi îmbunătăţirea comunicării între revoluţionarii din Decembrie 1989” şi are ca scop realizarea transparenţei informaţiei despre Revoluţia Română, despre activitatea revoluţionarilor şi organizaţiilor create de ei şi îmbunătăţirea comunicării între ONG-urile specifice, membrii lor şi mass-media.
Având în vedere necesitatea stringentă a creării unei comunităţi specifice pe Internet, pentru a asigura o comunicare ieftină, facilă şi rapidă între organizaţiile revoluţionarilor, între acestea şi SSPR şi, în ultimă instanţă, între ele şi terţi (instituţiile de stat, alte ONG-uri, mass-media etc.), precum şi reuşita proiectului Portalului Revoluţiei Române şi experienţa acumulată în acest domeniu de dl. Gheorghe Iosif, vă propunem aprobarea şi finanţarea acestui proiect de lag interes pentru organizaţiile revoluţionarilor, cu posibil impact asupra fiecărui revoluţionar. 
Cu deosebită stimă,

Preşedinte

Dorin Lazăr Maior
